ورچنیەی سەرۊکایەتیی کۊماری و پەرلەمانی جە ١٤و ئایارینە کریا، ورچنیەی سەرۊکایەتیی کۊماری کەوت دەوری دووەمۊ. جە ورچنیەی پەرلەمانینە بەتایبەتی دەنگەکاو پارتوو چەپی سەوزی پەی مەهەپەی و پارتەکای تەری نویسیۍ.
وەختێوەنە واتەی و ژنیەیەکۍ بارەو فرتوفێڵی و ساختەکارییەکاوە بەردەوامێنۍ، سەبارەت بە ورچنیەی سەرۊکایەتیی کۊماری، کە لوان دەوروو دووەمیوە پەرلەمانتاروو هەدەپەو ئیستەنبوڵی "موسا پیرئۊغڵو" دۊخەکەش ورسەنگنا.
پیرئۊغڵو واتش، کە ئەردۊغان لە دەوری یەکەمنە سەر نەکەوت، حەرچندە ئەردۊغان لە دەوری یەکەمنە بە فێڵۍ و پاشێلکاریی یاسایەکا ئا ئەنجامە گەرەکش بۍ بەدەسش نارد و سەر نەکەوت. واتیچش: 'ئەردۊغان جە دەوری یووەمنە سەر نەکەوت، ئێمە مردناما. ئاشکران کە جە دەوری یووەمنە شکما دا، سەرباروو گردوو فێڵ و فرسەت و هەرمانە نۊعاو گەمەپەنەکەردەی ئەردۊغان جە دەوری یووەمنە شکسش ئارد. زوۊن مزانمۍ، ئەردۊغان واچێ؛ 'ئەنجام جە موسڵۊ بەدەس ئاما' جە دەوری دووەمنە ناچار بۊ شکس قبووڵ کەرۊ. ئیسە ناچارا وێش پەی دەوروو دووەمی ئامادە کەرۊ، بێهومێد بییەن، ورەش نەمەنەن. وەختوو کێشیایۊ ئێمە یا گێرتەیرەوەروو ڕای تەری نییا. ئێمە ئی جار بەرمێشۊ. بە دەیان جارۍ وەرەوڕووۍ ئی دەسەڵاتی و هامشێوەکاش بیەیمێوە. بە ورچنیەی یان بۍ ورچنیەی ئاخرۊ ئەردۊغان دۊڕنۊش؛ ئێمە سەرۍ گنمێ".
س.ز
